PATVIRTINTA

Panevėžio r. Dembavos

progimnazijos direktoriaus

2025 m. rugsėjo 1 d.

įsakymu Nr.V1-108

**2025–2026 MOKSLO METŲ DEMBAVOS PROGIMNAZIJOS PRADINIO IR PAGRINDINIO UGDYMO PIRMOSIOS DALIES UGDYMO PROGRAMŲ UGDYMO PLANaS**

**I SKYRIUS**

**BENDROSIOS NUOSTATOS**

1. 2025–2026 mokslo metų pradinio ir pagrindinio ugdymo pirmosios dalies programų ugdymo planas (toliau – Ugdymo planas) reglamentuoja ugdymo organizavimą, pradinio ir pagrindinio ugdymo pirmosios dalies programų įgyvendinimą.

2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo planas nustato mokslo metų pradžią, trukmę, atostogų laiką, minimalų  privalomą pamokų (pamoka toliau Ugdymo plane vadinama nustatytos trukmės ugdymo organizavimo forma) skaičių, skirtą ugdymo programoms įgyvendinti, bei pateikia ugdymo proceso organizavimo nuostatas.

.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

4. Mokslo metus sudaro laikas skirtas mokinių mokymuisi ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

5. Mokslo metų ugdymo proceso trukmė apibrėžiama ugdymo dienų skaičiumi.

6. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.

7. 2025–2026 mokslo metų pradžia ir ugdymo proceso trukmė pagal ugdymo programas:

7.1. pradinio ugdymo programa: ugdymo proceso pradžia – 2025 m. rugsėjo 1 d; ugdymo proceso trukmė –175 d.;

7.2. pagrindinio ugdymo programa (5–8 klasės): ugdymo proceso trukmė – 180 d.;

7.3. atostogos ugdymo procese:

|  |  |
| --- | --- |
| Rudens atostogos | 2025 m. lapkričio 3 d. – 2025 m. lapkričio 9 d. |
| Žiemos (Kalėdų) atostogos | 2025 m. gruodžio 24 d. – 2026 m. sausio 4 d. |
| Žiemos atostogos | 2026 m. vasario 16 d. – 2026 m. vasario 22 d. |
| Pavasario (Velykų) atostogos | 2026 m. kovo 30 d. – 2026 m. balandžio 5 d. |

8. Pasibaigus nustatytos trukmės ugdymo procesui 2025–2026 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios. Progimnazija, suderinusi su savivaldybės administracijos direktoriumi, dalyvių susirinkimu gali keisti atostogų, nurodytų 7.3 papunktyje, išskyrus pavasario (Velykų) atostogų laiką, bet ne trukmę.

9. 1–4 klasėms vasaros atostogų pradžia – birželio 9 d.; 5–8 klasėms vasaros atostogų pradžia – birželio 16 d.

10. Neformaliojo vaikų švietimo programos per mokinių atostogas nevykdomos.

11. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (vyksta remonto darbai mokykloje ir kt.) reglamentuojama Ugdymo plano 1 priede.

**ANTRASIS SKIRSNIS**

**PROGIMNAZIJOS UGDYMO PLANAS**

12. Progimnazija vykdomoms ugdymo programoms įgyvendinti parengė progimnazijos Ugdymo planą vieneriems mokslo metams.

13. Esant ugdymo organizavimo pokyčiams, progimnazijos Ugdymo planas gali būti keičiamas ir prasidėjus mokslo metams.

14. Rengiant progimnazijos Ugdymo planą vadovautasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m.  balandžio 20 d. įsakymu Nr. V-563 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-766 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“.

15. 2025–2026 mokslo metais įgyvendinamos Pradinio ir pagrindinio ugdymo pirmosios dalies bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos), visose 1–8 klasėse.

16. Progimnazijoje priimti sprendimai ugdymo procesui organizuoti įgyvendinant bendrąsias programas. Progimnazijos ugdymo plane numatyta:

16.1. svarbiausios planuojamos organizuoti ugdymo veiklos išdėstytos pagal laiką Progimnazijos veiklos 2025 metų plano 5 priede, patvirtintame direktoriaus įsakymu 2025 m. vasario 12 d. Nr. V1-20;

16.2. užsienio kalbų (57.2 ir 66.2 UP punktai), neformaliojo vaikų švietimo užsiėmimų teikiama pasiūla mokiniams (62.1 ir 62.2 UP punktai);

16.3. mokymosi ir švietimo pagalbos teikimas (29.2.1 UP punktas);

16.4. kiti aktualūs susitarimai: ugdymo ne progimnazijos aplinkose organizavimas

( 30.1. UP punktas) ir netradicinio ugdymo dienos – Progimnazijos veiklos 2025 metų plano 5 priede, patvirtintame direktoriaus įsakymu 2025 m. vasario 12 d. Nr. V1-20.

17. Progimnazijos ugdymo plano projektas suderintas su progimnazijos taryba, taip pat su savivaldybės įgaliotu asmeniu.

18. Progimnazijos vadovas progimnazijos Ugdymo planą tvirtina iki rugsėjo 1 d.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

19. Ugdymo plane nustatytas ugdymo procesui laikas per mokslo metus proporcingai suskirstytas į pusmečius. I pusmetis – 2025-09-01 – 2026-01-23; II pusmetis – 2026-01-26–2026-06-08 (1–4 kl.); 2026-06-15 (5–8 kl.).

20. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

21. Pamokos organizuojamos grupine mokymosi forma kasdieniu organizavimo būdu, esant poreikiui, gali būti organizuojamos ir nuotoliniu organizavimo būdu (progimnazijos nuostatuose įteisintas nuotolinio organizavimo būdas).

22. Ugdymo plane kiekvienos klasės dalykų mokymosi turiniui įgyvendinti, nustatytas metinių pamokų skaičius ir pamokų skaičius per savaitę.

23. Ugdymo savaitė yra 5 dienų mokymosi periodas, cikliškai besikartojantis ugdymo procese. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Progimnazijos pamokų tvarkaraštis mokslo metų eigoje gali būti pertvarkomas, atsižvelgiant į ugdymo procesui keliamus uždavinius.

24. Mokymosi veiksmingumui didinti, pamokų tvarkaraštyje numatytos ne tik pavienės, bet dvi iš eilės viena po kitos to paties dalyko organizuojamos pamokos. Nepertraukiamo mokymosi laikas nustatomas vadovaujantis Higienos norma.

25. Mokiniams, besimokantiems pagal pradinio ir pagrindinio ugdymo programos pirmąją dalį, pamokų tvarkaraštis užpildomas pamokomis, numatant pertraukas, nepaliekant pamokos trukmės laiko tarpų tarp pamokų.

26. Progimnazija užtikrina, kad per mokslo metus ugdymo procese būtų organizuotas Ugdymo plane nustatytas pamokų skaičius. Progimnazija numato intensyvinti ugdymo procesą, t. y. nustatytą pamokų skaičių įgyvendinti per mažesnį ugdymo dienų skaičių. Intensyvindama ugdymo procesą, mokykla atsižvelgia į Higienos normą.

27. Reguliuojant mokinių mokymosi krūvius:

27.1. progimnazija vykdo mokinių mokymosi krūvio stebėseną ir užtikrina, kad mokymosi krūvis atitiktų teisės aktų reikalavimus ir priima sprendimus mokinių mokymosi krūviui reguliuoti įtraukiant ir nuostatas dėl:

27.1.1. atsiskaitomųjų darbų atlikimo dažnumo reguliavimo ir trukmės, atsižvelgiant į tai, kad šie darbai nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę turi būti numatytas pakankamas laikas pasirengimui;

27.1.2. įvertinti užduočių, skiriamų atlikti namuose, tikslingumą, trukmę, atsižvelgiant į mokinių amžių;

27.1.3. mokinių mokymosi krūvio stebėsena rūpinasi direktoriaus pavaduotojas ugdymui.

27.2. progimnazijoje priimti susitarimai dėl užduočių, skiriamų mokiniams atlikti diferencijavimo (Dembavos progimnazijos 1–4 ir 5–8 klasių mokinių mokymosi pasiekimų ir pažangos vertinimo tvarkos aprašas);

27.3. priimti sprendimai dėl mokinių atleidimo nuo dalies ar visų pamokų lankymo tų dalykų kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs bei kitais galimais atvejais, kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas, mokyklos nustatyta tvarka, vadovaujantis Progimnazijos ugdymo plano 31 punktu.

28. Teikiant mokymosi pagalbą:

28.1. ugdymo procese nuolat stebima mokinio daroma individuali pažanga ir pasiekimai. Mokiniui suteikiama savalaikė mokymosi pagalba, kad mokinys galėtų ištaisyti mokymosi spragas jų negilinant arba, kad mokinys, turintis išskirtinių gabumų, galėtų pagerinti savo mokymosi pasiekimus;

28.2. kylant mokymosi sunkumams sudaromos galimybės konsultuotis:

28.2.1. individuliai ir (ar) nedidelėje (2–4) mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

28.2.2. ne tik su mokančiu mokytoju, bet ir su kitu to paties dalyko mokytoju, mokančiu mokykloje;

28.2.3. intensyviai 2–3 kartus per savaitę, trumpiau nei pamoka trunkančiose ir ilgesnės trukmės konsultacijose;

28.3. progimnazija užtikrina (Dembavos progimnazijos 1–4 ir 5–8 klasių mokinių mokymosi pasiekimų ir pažangos vertinimo tvarkos aprašas) ne tik vienkartinės, bet sisteminės mokymosi pagalbos teikimą apimant pasiekimų žemėjimo prevenciją, intervenciją sprendžiant iškilusias problemas ir kompensacinių priemonių taikymą, kai suteikiama pagalba ar mokymosi priemonės, kurių mokiniai negali gauti namuose, sąlygų sudarymą išskirtinių gabumų mokinių mokymuisi ir pan.;

28.4. ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoką arba trumpesnį laikotarpį (pvz. mėnesį, trimestrą) neįskaitomos į mokinio mokymosi krūvį.

29. Priimti sprendimai mokymui diferencijuoti ir mokymuisi individualizuoti:

29.1. mokymosi turinys pritaikomas mokiniui, pagal jo mokymosi galias ir mokymosi poreikius, mokykloje patvirtinta plano forma. Individualaus ugdymo planas sudaromas mokiniui, kuris:

29.1.1. atvykęs arba grįžęs iš užsienio;

29.1.2. mokomas namie pagal gydytojų konsultacinės komisijos rekomendacijas;

29.1.3. turi specialiųjų ugdymosi poreikių;

29.1.4. išskirtinių gabumų mokiniui, siekiančiam aukštų mokymosi pasiekimų;

29.2. dėl 1–8 klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstymo. Ugdymo plane nustatytą skiriamų pamokų skaičių klasių grupėms skiriama:

29.2.1. konsultacijoms pagal mokinių poreikį ir mokančio mokytojo siūlymus organizuoti: lietuvių kalbai –2 val. (5–8 klasėse); matematikai –2 val. (5–8 klasėse); anglų kalbai – 1 val. (1 klasėje) ir 1 val. (5–8 klasėse); biologijai ir gamtai – 1 val. (5–8 klasėse); chemijai (8 klasėje) – 0,5 val.; fizikai – 1 val. (7–8 klasėse), istorijai ir geografijai –1 val. (5–8 klasėse), informatikai – 1 val. (1–4 klasėje);

29.2.2. laikinosioms grupėms sudaryti per anglų kalbos pamokas 2 klasėje (21 mokinys) ir 5 (24 mokiniai), informatikos pamokas 5 klasėje, nes kabinete yra tik 20 darbo vietų ir technologijų pamokas 5, 6, 7 klasėje, kadangi yra 16–24 mokinių, o darbo vietų tik 15;

29.2.3. STEAM (angl. *science*, *technology*, *engineering*, *arts*, *maths*) veiklai Panevėžio Minties gimnazijos ir kt. centruose organizuoti.

30**.** Ugdymo procesas gali būti organizuojamas ne tik progimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

30.1. ugdymo proceso organizavimas ne progimnazijos aplinkose turi būti tiesiogiai siejamas su dalyko mokymosi turiniu, atsižvelgiant į mokymosi temas, ugdomus gebėjimus. Planuojant mokymąsi kitose aplinkose numatytas mokymosi periodiškumas – 1–4 klasėse 2–8 kartai per pusmetį, 5–8 klasėse 1–4 kartai per pusmetį;

30.2. sudarant galimybes ugdymo procesą organizuoti ne progimnazijoje yra pertvarkomas pamokų tvarkaraštis, siekiant užtikrinti, kad dalies mokinių mokymasis ne progimnazijoje nesutrikdytų ugdymo proceso;

30.3. mokinio mokymosi laikas edukacinėse kelionėse, ekskursijose ir kitose aplinkose, trunkantis ilgiau nei pamoką, perskaičiuojamas į pamokos trukmės periodus ir įskaičiuojamas į konkretaus dalyko (konkrečių dalykų) mokymosi laiką. Intensyvinant ugdymo procesą, įskaitomos visos dienos ekskursijos, kultūros paso renginiai (jei vyksta ne pamokų metu), jei atitinka dėstomą dalyką ir dalyvauja visi  tos klasės mokiniai (arba dauguma mokinių), nedalyvaujantys mokiniai turi atlikti užduotis (klasėje arba nuotoliniu būdu).

31. Mokinio tėvai (globėjai, rūpintojai) arba mokinys nuo 14 metų amžiaus gali prašyti būti atleistas nuo dalyko (dalykų) dalies ar visų pamokų, jeigu bendrųjų programų, pagal kurias mokinys mokosi progimnazijoje, ir formalųjį švietimą papildančio ugdymo ar neformaliojo vaikų švietimo programų turinys, pagal kurias mokinys mokosi papildomai, yra artimas ar tapatus. Mokinio tėvai (globėjai, rūpintojai) arba mokinys nuo 14 m. amžiaus, pageidaujantis būti atleistas nuo pamokų:

31.1. pateikia dalyko mokytojui neformaliojo vaikų švietimo programą, pagal kurią mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį;

31.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį iš dalies ar pilnai, mokytojas siūlo progimnazijos vadovui atleisti mokinį nuo dalyko dalies ar visų pamokų lankymo;

31.3. progimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus. Progimnazija gali priimti sprendimą dėl menų, fizinio ugdymo ar kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į atitinkamo dalyko pažymius pagal dešimtbalę vertinimo skalę ar lygį (pradinio ugdymo procese).

32. Mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies ar visų pamokų lankymo. Mokiniui pateikus prašymą progimnazijos vadovui, mokyklos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymą. Mokinys neatleidžiamas nuo visų ar dalies pamokų lankymo to dalyko, kurio mokinys laikys nacionalinį mokinių pasiekimų patikrinimą.

33. Progimnazija priima sprendimus dėl ugdymo laiko įskaitymo mokiniui, kai jis atstovauja mokyklai varžybose, konkursuose, dalykinėse olimpiadose per atostogas, savaitgalio ar švenčių dienomis. Tos dienos įskaitomos į mokinio ugdymosi dienų skaičių. Mokinio prašymu, jo poilsio dienos gali būti nukeliamos į artimiausias darbo dienas. Progimnazija taip pat gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse dalykinėse olimpiadose, varžybose. Šis laikas yra įskaitomas į mokinio ugdymosi dienų skaičių. (2023-08-28 direktoriaus įsakymas Nr. V1-124)

34. Mokinys, atleistas nuo dalyko dalies ar visų pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys į progimnaziją gali atvykti vėliau arba išvykti anksčiau. Apie tai progimnazija informuoja mokinio tėvus (globėjus, rūpintojus).

35.  Mokiniui sudaroma galimybė progimnazijoje pasirinkti saviraiškos poreikius atitinkančią neformaliojo vaikų švietimo programą. Siekiama, kad mokinys pasirinktų bent vieną neformaliojo vaikų švietimo programą.  Progimnazija, įgyvendinanti pradinio ugdymo programą, planuodama ugdymo turinį, siekia visuotino neformaliojo vaikų švietimo, prisidedančio prie visos dienos mokyklos veiklos organizavimo, kuris organizuojamas vadovaujantisRekomendacijomis dėl visos dienos mokyklos kūrimo ir veiklos organizavimo, patvirtintomis Lietuvos Respublikos švietimo, mokslo ir sporto ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“. Informacija apie mokinio dalyvavimą neformaliojo vaikų švietimo programoje nurodoma Mokinių registre.

**KETVIRTASIS SKIRSNIS**

**MOKYMOSI PAGALBOS TEIKIMO MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

36. Mokiniui, įgijusiam pradinį išsilavinimą ir nepasiekusiam patenkinamo pasiekimų lygio dalyvaujant  nacionaliniuose mokinių pasiekimų patikrinimuose  (toliau šiame skirsnyje – Pasiekimų patikrinimas), ir nepasiekusiam Pasiekimų patikrinime vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

36.1. sudaromas iš anksto su mokiniu ir tėvais (globėjais, rūpintojais) suderintas ir progimnazijos direktoriaus patvirtintas konsultacijų (ne pamokų metu) tvarkaraštis ir individualus mokymosi pasiekimų gerinimo planas;

36.2. kiekvienam mokiniui sudaroma galimybė gauti ne mažiau kaip 20 konsultacijų;

36.3. konsultacijos organizuojamos ne didesnėms kaip 5 mokinių grupėms;

36.4. jei mokinys Pasiekimų patikrinimo metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai;

36.5. mokytojas, prieš pradėdamas teikti konsultacijas, susipažįsta su NMPP rezultatais (ataskaitomis), su kiekvienu mokiniu aptaria mokymosi spragas, parengia kiekvieno mokinio individualų mokymosi pasiekimų gerinimo planą, kuriame numatoma konsultacijų skaičius, konsultacijų temos ir trukmė, mokiniui būtinos atlikti užduotys bei jų vertinimas;

36.6. mokymosi pagalbos teikimą koordinuoja direktoriaus pavaduotojas ugdymui;

36.7. jei mokinys nedalyvauja paskirtose konsultacijose, apie tai progimnazija informuoja tėvus (globėjus, rūpintojus).  Mokinio praleistos konsultacijos nėra kompensuojamos.

**PENKTASIS SKIRSNIS**

**MOKINIŲ MOKYMO NAMUOSE IR UGDYMOSI ŠEIMOJE ORGANIZAVIMAS**

37. Mokinių mokymas namuose organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

38. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

39. Mokiniui, kuris mokosi namie:

39.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

39.1.1. 1–3 klasėse skiriama 315 pamokų per mokslo metus (9 pamokos per savaitę);

39.1.2. 4 klasėje skiriama 385 pamokos per mokslo metus (11 pamokų per savaitę).

40. Mokiniui, kuris mokosi namie pagal pagrindinio ugdymo programos I dalį, savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

40.1. 5–6 klasėse skiriamos 432 pamokos per mokslo metus (12 pamokų per savaitę);

40.2. 7–8 klasėse skiriama 468 pamokos per mokslo metus (13 pamokų per savaitę).

41. Suderinus su mokinio tėvais (globėjais, rūpintojais) progimnazijos vadovo įsakymu, mokinys gali nesimokyti dailės, muzikos, technologijų, fizinio ugdymo, gyvenimo įgūdžių ir neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

42. Progimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

43. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomas dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

44. Mokinys gali būti ugdomas (ugdytis) šeimoje. Ugdymą šeimoje Panevėžio rajone koordinuoja Raguvos gimnazija.

**PENKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

45. Progimnazija, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu, nes progimnazijos nuostatuose (įstatuose) įteisintas nuotolinio mokymo proceso organizavimas.

46. Nuotoliniu mokymo proceso organizavimo būdu 5–8 klasių mokiniai gali mokytis iki 10 procentų ugdymo procesui skiriamo laiko per mokslo metus.

47. Progimnazija, planuojanti ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

48. Progimnazija dalį ugdymo proceso planuoja įgyvendinti nuotoliniu mokymo proceso organizavimo būdu 5–8 klasėse. Numatomos 5 mokymosi dienos (kas du mėnesiai) per mokslo metus.

49. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.

50. Nuotoliniu mokymo proceso organizavimo būdu gali būti organizuojama:

50.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

50.2. konsultacijos, atsižvelgiant į progimnazijos konkrečią situaciją;

50.3. kitos progimnazijos organizuojamos veiklos.

51. Planuodama ugdymo procesą organizuoti nuotoliniu mokymo proceso organizavimo būdu, progimnazija vadovaujasi 2020 m. kovo 24 d. direktoriaus įsakymu V1-59 patvirtintu Panevėžio r. Dembavos progimnazijos ugdymo proceso organizavimo nuotolinius būdu tvarkos aprašu.

52. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.

53. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, keičiamas ir pamokų tvarkaraštis. Ugdymo proceso tvarkaraščio keitimai mokiniui, mokinio tėvams (globėjams, rūpintojams) žinomi iš anksto.

54. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

55. Mokinys, išvykęs gyventi ar (ir) mokytis į užsienį, mokykloje, kuri pagal Mokyklų, vykdančių formaliojo švietimo programas, tinklo kūrimo taisyklės turi teisę mokyti nuotoliniu mokymo proceso organizavimo būdu laikinai į užsienį išvykusius ar nuolat užsienyje gyvenančius šalies mokinius, gali mokytis lietuvių kalbos, Lietuvos istorijos, Lietuvos geografijos:

55.1. nuotoliniu mokymo proceso organizavimo būdu pavienio mokymosi forma, skiriant iki 15 procentų Progimnazijos ugdymo plano 56, 58 punktuose kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus;

55.2. nuotoliniu mokymo proceso organizavimo būdu grupinio mokymosi forma. Šiuo atveju lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų Progimnazijos ugdymo plano 56, 58 punktuose nustatyto minimalaus metinių ir (ar) savaitinių pamokų skaičiaus.

**III SKYRIUS**

**PRADINIO UGDYMO PROGRAMOS ĮGYVENDINIMAS**

56.  Pamokų skaičius pradinio ugdymo programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| Klasė / dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas | | | | | |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| Kalbinis ugdymas | | | | | |
| Lietuvių kalba ir literatūra | 280 (8) | 245 (7) | 245 (7) | 245 (7) | 1015 (29) |
| Užsienio kalba (pirmoji, anglų) | – | 70 (2) | 70 (2) | 70 (2) | 210 (6) |
| Visuomeninis ugdymas | | | | | |
| Visuomeninis ugdymas | 35 (1) | 35 (1) | 35 (1) | 35 (1) | 140 (4) |
| Matematinis, gamtamokslinis ir technologinis ugdymas | | | | | |
| Gamtos mokslai | 35 (1) | 35 (1) | 35 (1) | 35 (1) | 140 (4) |
| Matematika | 140 (4) | 175 (5) | 175 (5) | 175 (5) | 665 (19) |
| Technologijos | 35 (1) | 35 (1) | 35 (1) | 35 (1) | 140 (4) |
| Meninis ugdymas | | | | | |
| Dailė | 35 (1) | 35 (1) | 35 (1) | 35 (1) | 140 (4) |
| Muzika | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas | | | | | |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| Gyvenimo įgūdžiai\* | \*\*\* | \*\*\* | \*\*\* | \*\*\* | \*\*\* |
| Informatika\* | \*\*\* | \*\*\* | \*\*\* | \*\*\* | \*\*\* |
| Etninė kultūra\* | \*\*\* | \*\*\* | \*\*\* | \*\*\* | \*\*\* |
| Iš viso privalomų pamokų skaičius per mokslo metus | 805 (23) | 875 (25) | 875 (25) | 875 (25) | 3 430 (98) |
| Pamokos, skiriamos mokinių ugdymosi poreikiams tenkinti | 35 (1) | 35 (1) | 35 (1) | 35 (1) | 140 (4) |
| Maksimalus leistinas pamokų skaičius | 875 (25) | 1 050 (30) | 1 050 (30) | 1 050 (30) | 4 025 (115) |
| Neformalusis vaikų švietimas | 140 (4) | | 140 (4) | | 280 (8) |

Pastabos:

\*integruojama į kitus mokomuosius dalykus.

57. Pradinio ugdymo programos dalykų turinio įgyvendinimo ypatumai:

57.1. dorinis ugdymas:

57.1.1. mokinio atstovai pagal įstatymą kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

57. 1.2. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;

57.2. pirmosios užsienio kalbos mokymas:

57.2.1. pirmosios užsienio kalbos (pasirinkta anglų kalba) mokoma(si) antraisiais–ketvirtaisiais pradinio ugdymo programos metais. Progimnazija (tėvų, globėjų, rūpintojų pageidavimu) pirmosios užsienio kalbos pradeda mokyti ir pirmoje klasėje (tam skiriama 1 val. iš valandų skirtų mokinio poreikiams tenkinti);

57.2.2. progimnazija siūlė mokinio atstovams pagal įstatymą parinkti mokiniui pirmąją užsienio kalbą vieną iš trijų Europos kalbų (anglų, prancūzų, vokiečių). Pasirinkta anglų kalba;

57.2.3. užsienio kalba (anglų) 2 klasėje dalijama į grupes, nes klasėje mokosi 21 mokinys;

57.3. socialinis / visuomeninis ir gamtamokslinis ugdymas:

57.3.1. 1–4 klasėje visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praturtinant tyrinėjimo veikla;

57.4. fizinis ugdymas:

57.4.1. specialiosios medicininės fizinio pajėgumo grupės gali būti organizuojamos taip:

57.4.1.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

57.4.1.2. mokinio atstovų pagal įstatymą pageidavimu mokiniai gali lankyti sveikatos grupes ne mokykloje;

57.5. meninis ugdymas (dailė, technologijos, muzika, šokis, teatras):

57.5.1. progimnazija, atsižvelgdama į mokyklos bendruomenės meninio ugdymo poreikius ir progimnazijos galimybes, valandas, skiriamas meniniam ugdymui, paskyrė dailės, muzikos ir šokio dalykams;

57.5.2. teatro mokoma taikant jo elementus per įvairių dalykų pamokas ir neformaliojo vaikų švietimo veiklas;

57.6. informatika:

57.6.1. skaitmeniniai mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;

57.6.2. mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, 1–4 klasėje skiriama po 1 val. iš valandų, skirtų mokinio poreikiams tenkinti;

57.7. Etninės kultūros bendroji programa ir Gyvenimo įgūdžių bendroji programa įgyvendinama integruojant temas į kitus dalykus (56 UP).

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

58. Pamokų skaičius   pagrindinio ugdymo pirmosios dalies programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |
| --- |
|  |
| Dalykų grupės / dalykai | Klasė/pamokų skaičius per mokslo metus ir per savaitę | | | | Iš viso programai |
| 5 klasė | 6 klasė | 7 klasė | 8 klasė |  |
| Dorinis ugdymas | | | | | |
| Dorinis ugdymas (tikyba) | 36 (1) | 36 (1) | 36 (1) | 36 (1) | 144 (4) |
| Kabinis ugdymas | | | | | |
| Lietuvių kalba ir literatūra | 180 (5) | 180 (5) | 180 (5) | 180 (5) | 720 (20) |
| Užsienio kalba (pirmoji, anglų) | 108 (3) | 108 (3) | 108 (3) | 108 (3) | 432 (12) |
| Užsienio kalba (antroji, rusų) |  | 72 (2) | 72 (2) | 72 (2) | 216 (6) |
| Matematinis, gamtamokslinis ir technologinis ugdymas | | | | | |
| Matematika | 144 (4) | 144 (4) | 144 (4) | 144 (4) | 576 (16) |
| Informatika | 36 (1) | 36 (1) | 36 (1) | 36 (1) | 144 (4) |
| Gamta ir žmogus | 72 (2) | 72 (2) |  |  |  |
| Biologija |  |  | 72 (2) | 36 (1) | 108 (3) |
| Chemija |  |  |  | 72 (2) | 72 (2) |
| Fizika |  |  | 36 (1) | 72 (2) | 108 (3) |
| Technologijos | 72 (2) | 72 (2) | 72 (2) | 36 (1) | 252 (7) |
| Visuomeninis ugdymas | | | | | |
| Etninė kultūra \*\* | | | | | |
| Istorija | 72 (2) | 72 (2) | 72 (2) | 72 (2) | 288 (8) |
| Geografija |  | 72 (2) | 72 (2) | 72 (2) | 216 (6) |
| Meninis ugdymas | | | | | |
| Dailė | 36 (1) | 36 (1) | 36 (1) | 36 (1) | 144 (4) |
| Muzika | 36 (1) | 36 (1) | 36 (1) | 36 (1) | 144 (4) |
| Fizinis ir sveikatos ugdymas | | | | | |
| Fizinis ugdymas | 108 (3) | 108 (3) | 108 (3) | 108 (3) | 432 (12) |
| Gyvenimo įgūdžiai | 36 (1) | 36 (1) | 36 (1) | 36 (1) | 144 (4) |
| Socialinė-pilietinė veikla | 20 | 20 | 20 | 20 | 80 |
| Minimalus pamokų skaičius mokiniui per savaitę | 26 | 30 | 31 | 32 | 119 |
| Minimalus privalomas pamokų skaičius mokiniui per mokslo metus | 936 | 1 080 | 1 116 | 1 152 | 4284 |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 563 | | | |
| Neformalusis vaikų švietimas (valandų skaičius per mokslo metus) | 259 | | | |

\*\* etninė kultūra integruota į kitus dalykus.

|  |
| --- |
|  |

59. Mokiniui, kuris pradeda mokytis pagal pagrindinio ugdymo programos pirmąją dalį, ir naujai atvykusiems mokiniams skiriamas adaptacinis laikotarpis vienas mėnuo. Pasibaigus skirtam adaptacijos laikui progimnazija gali skirti papildomą laiką adaptacijai jeigu iki tol mokinys nepilnai adaptuojasi. Adaptacijos laikotarpiu stebima individualioji pažanga, mokinių pasiekimų ir pažangos pažymiais nevertinama.

60. Klasės dalykų mokymosi turiniui įgyvendinti skiriamas nustatytas minimalus pamokų skaičius nurodytas Ugdymo plano 58 punkte.

61. Progimnazija, vykdydama pagrindinio ugdymo programos pirmąją dalį užtikrina, kad pagal pagrindinio ugdymo programos pirmąją dalį besimokantis mokinys mokytųsi klasei, visų ugdymo programoje numatytų dalykų ir gauti savalaikę mokymosi ir švietimo pagalbą,

62. Mokiniui sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos / pamokos trukmė – 45 min.), numatytas Ugdymo plane:

62.1. neformalusis vaikų švietimas 12 val. (iš Mokymosi lėšų):

|  |  |  |  |
| --- | --- | --- | --- |
| Eil.  Nr. | Būrelio pavadinimas | Valandų  skaičius | Būrelio vadovas |
| 1. | Jaunučių choro „Šypsenėlė“ | 3 | Lina Veršelienė |
| 2. | Sporto | 2 | Rita Rožėnienė |
| 3. | Jaunųjų tyrėjų | 1 | Aldona Klebonaitė |
| 4. | Teatro | 2 | Brigita Čiukšytė |
| 5. | Poezijos vyksmo | 3 | Ramunė Nefienė |
| 6. | Maisto gamyba | 2 | Rasa Ivoškevičienė |

62.2. neformalusis vaikų švietimas 8 val. (iš savivaldybės biudžeto lėšų):

|  |  |  |  |
| --- | --- | --- | --- |
| Eil.  Nr. | Būrelio pavadinimas | Valandų  skaičius | Būrelio vadovas |
| 1. | Kvadrato | 1 | Jonas Baronas |
| 2. | Futbolo | 1 | Jonas Baronas |
| 3. | Įdomiosios istorijos | 2 | Ramunė Batutienė |
| 4. | Dailės | 2 | Jurgita Bieliakovienė |
| 5. | Maisto technologijų | 2 | Jurgita Bieliakovienė |

62.3. Nustatytas mokinių skaičius grupėje – ne mažiau, negu 8 mokiniai. Neformaliojo vaikų švietimo programose dalyvaujantys mokiniai žymimi Mokinių registre.

63. Mokiniui, besimokančiam pagal pagrindinio ugdymo programos pirmąją dalį privaloma atlikti socialinę-pilietinę veiklą. Socialinė-pilietinė veikla organizuojama:

63.1. progimnazijoje šiai veiklai organizuoti skiriama 20 pamokų (valandų) 5–8 klasėse per 2025–2026 mokslo metus. Socialinė veikla organizuojama vadovaujantis UP 3 priedu;

63.2. mokiniai veiklas gali atlikti savarankiškai, atsižvelgiant į progimnazijos nurodytas sritis, bendradarbiaudami su įmonėmis, vietos savivaldos institucijomis ir kt.

64. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

65. Progimnazija, įgyvendinanti pagrindinio ugdymo programos pirmąją dalį siūlo mokiniams rinktis ir pradėti atlikti ilgalaikes projektines veiklas 2025–2026 m. m. II pusmetyje.

66. Mokymosi turinio įgyvendinimo organizavimas:

66.1. dorinis ugdymas (etika arba tikyba), pasirinkta tikyba (keli mokiniai mokysis etikos tikybos pamokoje): mokiniui iki 14 metų dorinio ugdymo dalyką parenka mokinio tėvai (globėjai, rūpintojai), o nuo 14 metų mokinys savarankiškai renkasi pats. Dorinio ugdymo dalyką gali keisti kiekvienų metų pavasarį (sekantiems mokslo metams);

66.2. užsienio kalba:

66.2.1. pradinio ugdymo programoje pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

66.2.2. antrosios užsienio kalbos (iš progimnazijos siūlomų – vokiečių, rusų, pasirinkta rusų kalba) mokymas privalomas nuo 6 klasės;

66.2.3. mokinio atstovai pagal įstatymą mokiniui iki 14 metų parenka, o mokinys nuo 14 iki 16 metų mokinio atstovų pagal įstatymą sutikimu pats renkasi antrąją užsienio kalbą;

66.2.4. keisti užsienio kalbą, nebaigus pagrindinio ugdymo programos, galima tik tokiu atveju:

66.2.4.1. jeigu mokinio norimos mokytis užsienio kalbos pasiekimų lygis ne žemesnis, nei patenkinamas lygis numatytas tos kalbos dalyko bendrojoje programoje;

66.2.4.2. jei mokinys yra atvykęs iš kitos Lietuvos mokyklos ar užsienio ir progimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

66.3. iš užsienio atvykusieji mokiniai, gimtąją kalbą gali mokytis kaip antrąją užsienio kalbą, jei progimnazija turi galimybę šios kalbos mokyti;

66.4. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu progimnazija įskaito mokinio pasiekimus ir konvertuoja pagal dešimtbalę vertinimo sistemą. Progimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse;

66.5. jeigu mokinys yra atvykęs iš kitos mokyklos ir, mokinio atstovams pagal įstatymą pritarus, pageidauja toliau mokytis pradėtos užsienio kalbos, o progimnazija neturi tos kalbos mokytojo:

66.5.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, mokinio atstovais pagal įstatymą ir su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu). Skiriant pamokų skaičių, vadovaujamasi Bendrųjų ugdymo 58 punktu;

66.5.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti progimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

66.6. gamtos mokslai:

66.6.1. progimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą progimnazijoje. Nesant galimybių atlikti eksperimentinę veiklą progimnazijoje sudaromos sąlygos ją atlikti atvirosios prieigos STEAM centruose;

66.6.2. priimtas sprendimas 7–8 klasėse mokyti atskirų gamtos mokslų dalykų – biologijos, chemijos, fizikos;

66.7. meninis ugdymas:

66.7.1. mokiniams, besimokantiems pagal pagrindinio ugdymo programos pirmąją dalį privaloma mokytis dailės ir muzikos dalykų;

66.8. fizinis ugdymas:

66.8.1. progimnazija numato, kaip organizuos ugdymą specialiosios medicininės fizinio pajėgumo grupei:

66.8.1.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

66.8.1.2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne progimnazijoje;

66.8.2. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pavyzdžiui, stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų, dėl mokymosi formalųjį švietimą papildančio ugdymo sporto programose taip pat gali būti pasiūlytos panašios veiklos;

66.9. etnokultūra yra integruojama į atskirus dalykus:

|  |  |  |  |  |
| --- | --- | --- | --- | --- |
| Eil.  Nr. | Temos pavadinimas | Klasė | Val.  sk. | Dalykas |
| 1. | Šeima, giminė ir tradicijos | 5–6 | 2 | Istorija |
| 2. | Bendruomenė ir tradicijos | 7–8 | 2 | Istorija |
| 3. | Mitybos ir sveikatos tausojimo papročiai | 5–6 | 2 | Technologijos |
| 4. | Namai etninėje kultūroje | 7–8 | 2 | Dailė |
| 5. | Gamta tradicinėje kultūroje | 5–6 | 2 | Gamta ir žmogus |
| 6. | Kraštovaizdis | 7 | 1 | Geografija |
| 7. | Senoji architektūra | 8 | 1 | Geografija |
| 8. | Lietuvos etnografiniai regionai | 6 | 1 | Geografija |
| 9. | Senieji liaudies žaidimai | 5–8 | 4 | Fizinis ugdymas |
| 10. | Ornamentai lietuvių liaudies kultūroje | 5 | 1 | Informacinės  technologijos |
| 11. | Tautinio kostiumo motyvai | 8 | 1 | Technologijos |
| 12. | Liaudies kūryba | 5–6 | 3 | Lietuvių kalba |
| 13. | Namai etninėje kultūroje.  Paprotinis elgesys ir tradicinis etiketas | 7–8 | 2 | Lietuvių kalba |
| 14. | Lietuvių tautinės ir kalendorinės šventės. Kalendoriniai papročiai | 7–8 | 2 | Lietuvių kalba |
| 15. | Pasaulėjauta, mitologija ir religija | 5–8 | 4 | Istorija |
| 16. | Tradiciniai amatai | 7–8 | 2 | Dailė |

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

67. Progimnazija, rengdama ir įgyvendindama ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.67. Progimnazija, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

67.1. mokinio mokymosi ir švietimo pagalbos poreikius;

67.2. formaliojo švietimo programą;

67.3. mokymosi formą ir mokymo proceso organizavimo būdą;

67.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

68. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas Ugdymo plano 2 priede.

69. Progimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

69.1. rengimui, įgyvendinimo koordinavimui paskirtas progimnazijos logopedas-spec. pedagogas, kuris kartu su mokytojais ir švietimo pagalbą teikiančiais specialistais, vaiku, su jo atstovais pagal įstatymą numato ugdymo ir pagalbos tikslus;

69.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Ugdymo planas ir rekomenduoja mokiniui pedagoginė psichologinė ar švietimo pagalbos tarnyba

69.3. plano formą nusistačiusi pati mokykla VGK komisijos posėdyje (2022-08-30), suplanuoja jų įgyvendinimo, stebėsenos ir aptarimo formas bei etapus.

70. Progimnazija, rengdama individualų ugdymo planą mokiniui ir vadovaudamasi Ugdymo plano 56, 58 punktuose nurodytu pradinio, pagrindinio ugdymo pirmosios dalies dalykų programoms įgyvendinti skiriamų pamokų skaičiumi, gali:

70.1. planuoti specialiąsias pamokas ir (ar) didinti pamokų, skirtų ugdymo sričiai/ dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekiant plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui;

70.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

70.3. gali mažinti minimalų privalomą pamokų skaičių besimokantiesiems pagal pradinio ugdymo individualizuotą programą iki 10 procentų Ugdymo plano 56 punkte nurodytų pamokų skaičiaus per metus, didindama neformaliojo vaikų švietimo valandų skaičių, ir besimokantiesiems pagal pagrindinio ugdymo pirmosios dalies individualizuotą programą, ir Ugdymo plano 58 punkte nurodytų pamokų skaičių per metus, didindama neformaliojo vaikų švietimo ar socialinei veiklai valandų skaičių;

70.4. besimokantįjį pagal individualizuotą pagrindinio ugdymo pirmosios dalies programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis.

71. Vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus.

72. Dėl socialinių-pilietinių veiklų atlikimo priimti individualius sprendimus, atsižvelgiant į mokinio galias, gebėjimus: individualiai parinkti veiklas ir jų teikėjus, siūlyti jas atlikti progimnazijoje arba dėl asmens galių atleisti nuo jų.

73. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Ugdymo plano 56 ir 58 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

73.1. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – 72 pamokos, 6–8 klasėse – 36 pamokos per metus, turinčiam kochlearinius implantus – ne mažiau kaip 72 pamokos per metus. Pratybų ir lietuvių kalbos pamokų turinys turi derėti;

73.2. sutrikusios kalbos ir kitos komunikacijos mokinio individualus ugdymo planas sudaromas vadovaujantis Ugdymo plano 56 ir 58 punktais. Ugdymo plane specialiosios pamokos skiriamos tarčiai, kalbai ir klausai lavinti:

73.3. individualioms ir grupinėms pratyboms 1–4 klasėse skiriama ne mažiau 63 pamokų per dvejus mokslo metus;

73.4. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos pamokų turinys turi derėti;

73.5. specialiosioms pratyboms 5–8 klasėse skiriamos ne mažiau kaip 72 pamokos per metus, mokinio kalbai ir komunikacijai lavinti;

73.6. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–8 klasėse skiriama ne mažiau kaip 18 pamokų per metus;

73.7. įvairiapusių raidos sutrikimų turinčio mokinio individualus ugdymo planas sudaromas vadovaujantis Ugdymo plano 56 ir 58 punktais;

73.8. klasėje, kurioje mokosi mokinys, skiriamas mokinio padėjėjas, atsižvelgiant į mokinio specialiuosius ugdymosi poreikius;

73.9. individualiame ugdymo plane numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

73.10. rekomenduojama mokiniui turėti pritaikytą nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

73.11. rengiant individualų ugdymo planą, mokytojai bendradarbiauja su švietimo pagalbos specialistais, gautinę nuolatinę pagalbą ir paramą taikant elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

73.12. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

73.13. sudarant tvarkaraščius individualiam ugdymo planui įgyvendinti, užtikrintos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

73.14. užtikrinti, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

74. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas. Progimnazijoje nėra psichologo, mokytoją konsultuoja mokyklą aptarnaujančios pedagoginės psichologinės ar švietimo pagalbos tarnybos specialistai.

**ANTRASIS SKIRSNIS**

**MOKYMOSI PASIEKIMŲ IR PAŽANGOS VERTINIMAS**

75. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal Bendrosiose programose numatytus pasiekimus ir vadovaujantis Ugdymo plano nuostatomis.

76. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo atstovais pagal įstatymą, švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi). Mokinio mokymosi pasiekimai fiksuojami pusmečių ir metų pabaigoje.

**TREČIASIS SKIRSNIS**

**ŠVIETIMO PAGALBOS TEIKIMAS**

77. Švietimo pagalbą mokiniui užtikrina progimnazija.

78. Švietimo pagalba, ją teikiantys specialistai, tikslai ir intensyvumas mokiniui numatyti mokinio individualaus ugdymo plane.

79. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbas, padeda mokiniui ugdytis, sudaryti sąlygas mokytis ir užtikrinti jo gerovę.

80. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

81. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

81.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

81.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**KETVIRTASIS SKIRSNIS**

**MOKYMAS NAMUOSE**

82. Mokymą namuose savarankišku ar nuotoliniu mokymo proceso organizavimo būdu organizuoja progimnazija pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui.

83. Mokiniui, kuris mokosi pagal:

83.1. pritaikytą pradinio ugdymo programą, vadovaujantis Ugdymo plano 39 punktu:

83.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

83.1.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

83.2. pritaikytą pagrindinio ugdymo programą, mokyti namuose progimnazija skiria pamokų, vadovaudamasi Ugdymo plano 40 punktu, iš jų iki 72 pamokų per metus gali skirti specialiosioms pamokoms, specialiosioms pratyboms ar konsultacijoms;

83.3. mokiniui, besimokančiam namuose, sudaromos galimybės dalyvauti progimnazijos organizuojamose neformaliojo vaikų švietimo programose.

**VI SKYRIUS**

**BAIGIAMOSIOS NUOSTATOS**

84. Ugdymo plano prieduose pateikiama:

84.1. Pradinio ir pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (1 priedas);

84.2. Pradinio ugdymo individualizuotos, pagrindinio ugdymo individualizuotos programos įgyvendinimas (2 priedas);

84.3. Socialinės-pilietinės veiklos organizavimas (3 priedas);

84.4. Užsieniečių, turinčių teisę nuolat ar laikinai gyventi Lietuvos respublikoje, ir Lietuvos respublikos piliečių, atvykusių ar grįžusių gyventi ir dirbti Lietuvos respublikoje, ugdymo organizavimas (4 priedas);

84.5.Ugdymo ne mokyklos aplinkoje organizavimo aprašas (5 priedas).

PRITARTA

Progimnazijos tarybos

2025 m. rugpjūčio d.

posėdžio protokolas Nr. PT-

2025–2026 mokslo metų

pradinio, pagrindinio ugdymo pirmosios dalies ugdymo programų

progimnazijos ugdymo plano

1 priedas

**PRADINIO IR PAGRINDINIO UGDYMO PIRMOSIOS DALIES UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS PROGIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (progimnazija yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra progimnazijos ir (ar) gyvenamojoje teritorijoje:

2.1. minus 20 °C ar žemesnė – 1–4 ir 5 klasių mokiniams;

2.2. minus 25 °C ar žemesnė – 6–8 klasių mokiniams;

2.3. 30 °C ar aukštesnė – 1–8 klasių mokiniams.

3. Progimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių progimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas progimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, progimnazijos vadovas sprendimą dėl ugdymo proceso stabdymo derina su steigėju. Šios dienos įskaičiuojamos į ugdymo dienų skaičių. Neįgyvendintas mokymosi turinys kompensuojamas intensyvinant mokymąsi;

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Progimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Savivaldybės lygiu ar progimnazijos vadovo sprendimu ugdymo procesą ar jo dalį organizuojant nuotoliniu mokymo būdu, progimnazija:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į progimnazijos ugdymo plane numatytas gaires nuotoliniam mokymo procesui organizuoti, Ugdymo plano nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis progimnazijoje, jeigu progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti progimnazijoje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 83 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas progimnazijoje negalėjo būti organizuojamas kasdieniu būdu. Informacija apie tai skelbiama progimnazijos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025–2026 mokslo metų

pradinio, pagrindinio ugdymo pirmosios dalies ugdymo programų

progimnazijos ugdymo plano

2 priedas

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

5. Dalykus, pradedamus mokytis konkrečioje ugdymo programoje, mokykla gali pradėti įgyvendinti vėliau, nei nustatyta 2025–2026 mokslo metų Progimnazijos ugdymo plano 56, 58 punktuose.

6. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą arba Socialinių įgūdžių ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi mokykla (vertinimo įrašai „įskaityta“, „neįskaityta“, aprašai, pažymiai ir kt.).

7. Mokymas namuose organizuojamas:

7.1. vadovaujantis Progimnazijos ugdymo plano II skyriaus V skirsniu. Mokyti namuose skiriamos ne mažiau kaip 281 valandos per mokslo metus, iš kurių iki 72 pamokų per mokslo metus galima skirti specialiosioms pamokoms ar specialiosioms pratyboms;

7.2. mokiniui, kuris turi ir judesio, ir padėties sutrikimų, mokymas namuose organizuojamas vadovaujantis Progimnazijos ugdymo plano II skyriaus V skirsniu. Rekomenduojama iki 72 pamokų per mokslo metus skirti gydomajai mankštai.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

8. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Progimnazijos ugdymo plano 56 punktu arba ugdymą organizuojant pagal veiklos sritis ir joms skiriamą pamokų skaičių:

|  |  |  |  |
| --- | --- | --- | --- |
| Ugdymo metai,  klasė  Dalykai / veiklos | 1–2 klasėse pamokų skaičius per mokslo metus (savaitę) | 3–4 klasėse pamokų skaičius per mokslo metus (savaitę) | Pamokų skaičius per 4 ugdymo mokslo metus (savaitę) |
| Dorinis ugdymas (tikyba, etika) | 63 (2) | 63 (2) | 140 (4) |
| Komunikacinė veikla arba  kalbos ir bendravimo ugdymas\* | 272–350  (8–10) | 272–350  (8–10) | 560–630  (16–20) |
| Pažintinė veikla | 210–272  (6–8) | 210–272  (6–8) | 420–560  (12–16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0–63  (0–2) | 0–63  (0–2) | 0–140  (0–4) |
| Informatikos ugdymas\*\* | 0–63  (0–2) | 0–63  (0–2) | 0–140  (0–4) |
| Meninė veikla | 140–315  (4–9) | 140–315  (4–9) | 272–560  (8–18) |
| Fizinis ugdymas | 140–315  (4–9) | 140–315  (4–9) | 272–560  (8–18) |
| Gyvenimo įgūdžiai\*\*\*\* | \*\*\*\* | \*\*\*\* | \*\*\*\* |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 272 (8) | 483 (14) |
| Privalomas pamokų skaičius mokiniui | 630 / 630  (20 / 20) | 630 / 630  (20 / 20) | 2 720  (72) |
| Neformalusis vaikų švietimas | 140 (4) | 140 (4) | 272 (8) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią mokykla gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį;

\*\*\*\* integruojama į kitus mokomuosius dalykus arba organizuojama atskira pamoka.

8.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

8.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per mokslo metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

8.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

8.4. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

8.5. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 63 pamokų per mokslo metus kiekvienam mokiniui;

8.6. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per mokslo metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką;

8.9. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 63 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

9. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Progimnazijos ugdymo plano 58 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

9.1. keičiamas (mažinamas, didinamas) dalykams skirtų pamokų skaičius;

9.2. numatoma papildoma mokytojo pagalba;

9.3. planuojamos specialiosios pamokos;

9.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

9.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

9.6. iki 72 pamokų per mokslo metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

9.7. mokykla gali pradedamus mokyti pagrindinio ugdymo programoje dalykus pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi;

9.8. jei ugdymas įgyvendinamas pagal Ugdymo plano 58 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

9.9. technologijų dalyko gali būti siūloma tik viena technologijų programa arba technologijų kryptis;

9.10. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–8 klasėse skiriama ne mažiau kaip 18 pamokų per mokslo metus;

9.11. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–8 klasėse galima skirti iki 36 ir daugiau pamokų per mokslo metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

10. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

10.1. besimokančiam bendrosios paskirties klasėje, – vadovaujantis Progimnazijos ugdymo plano 56, 69 punktuose nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti, arba dalis ugdymo turinio gali būti įgyvendinama atskiromis veiklomis;

10.2. besimokančiam klasėje ar mokykloje, skirtoje mokiniams, turintiems intelekto sutrikimą, – vadovaujantis šio priedo 11 punktu;

10.3. mokiniui, bendraujančiam alternatyviuoju būdu, specialiosioms pratyboms 5–8 klasėse skiriama ne mažiau kaip 36 pamokos per mokslo metus. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

10.4. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 63 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

11. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |  |  |
| --- | --- | --- | --- |
| Ugdymo metai, klasė  Veiklos sritys, dalykai | 5–6 klasėse | 7–8 klasėse | Iš viso per 4 ugdymo metus |
| Dorinis ugdymas  Komunikacinė veikla\* arba  Kalbos ir bendravimo ugdymas\*\*  Pažintinė veikla  Orientacinė veikla  Užsienio kalba\*\*\*  Informatika\*\*\*  Medijų ir informacinis raštingumas\*\*\*  Meninė veikla  Fizinė veikla  Gyvenimo įgūdžiai | 1 152 | 1 152 | 2304 |
| Pamokos mokinių ugdymo poreikiams tenkinti  Pamokos mokinių specialiesiems ugdymosi poreikiams tenkinti:  Specialioji veikla\*\*\*\*  Gydomoji kūno kultūra  Regos lavinimas  Klausos lavinimas  Komunikacinių gebėjimų ugdymas  Pažintinių gebėjimų ugdymas | 281 | 281 | 576 |
| Pažintinė ir kultūrinė veikla | Integruojama į ugdymo turinį | | |
| Minimalus privalomas pamokų skaičius mokiniui per mokslo metus | 720 | 720 | 720 |
| Neformalusis vaikų švietimas (valandų skaičius per mokslo metus) | 144 | 144 | 281 |

Pastabos:

\* kai ugdymas organizuojamas mokyklose, kuriose įteisintas mokymas tautinės mažumos kalba, lietuvių kalbai ugdyti turi būti skiriama ne mažiau laiko nei gimtajai kalbai;

\*\* veikla, skiriama kurtiems ir neprigirdintiems vaikams (ją sudaro gestų kalba, sakytinė ir rašytinė lietuvių kalba ir literatūra) ar vaikams, bendraujantiems ne verbaliniu, o alternatyviuoju būdu;

\*\*\* veikla, skiriama, atsižvelgiant į mokinio ugdymosi poreikius, mokyklos mokymosi aplinkas, turimus specialistus, jei ji neintegruojama su kitomis veiklomis;

\*\*\*\* veikla, skiriama sutrikusioms funkcijoms lavinti, specialiajai pagalbai teikti, atsižvelgiant į mokinio sutrikimų pobūdį.

12. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 11 punkto lentelėje nurodytą pamokų skaičių.

13. Mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosioms sveikatos ir fizinio ugdymo pratyboms skiriamos ne mažiau kaip 72 pamokos per mokslo metus.

14. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–8 klasėse skiriamos ne mažiau kaip 36 pamokos per mokslo metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

15. 5–8 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025–2026 mokslo metų

pradinio, pagrindinio ugdymo pirmosios dalies ugdymo programų

progimnazijos ugdymo plano

3 priedas

**SOCIALINĖS-PILIETINĖS VEIKLOS ORGANIZAVIMAS**

**I SKYRIUS**

**BENDROSIOS NUOSTATOS**

1.Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ir vidurinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

2. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

3. Socialinės-pilietinės veiklos uždaviniai:

3.1. skatinti mokinių visapusišką asmenybės brandą ir dalyvavimu grįstą mokymąsi;

3.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

4. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

4.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

4.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

4.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

4.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

5. Socialinei-pilietinei veiklai skirtas minimalus privalomas valandų skaičius yra numatytas Ugdymo plano 58punkte. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Pagrindinio ugdymo programoje socialinei-pilietinei veiklai atlikti gali būti skiriama iki 5 ugdymo dienų, ji turi būti atlikta iki ugdymo proceso pabaigos. Už socialinės-pilietinės veiklos koordinavimą atsakingas klasės vadovas arba direktoriaus įsakymu paskirtas asmuo.

6. Socialinė-pilietinė veikla vykdoma cikliškai: mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padėtų jam augti ir tobulėti. Mokinys planuoja savo veiklas padedamas progimnazijoje paskirto asmens. Mokinys pasirengia planą pasirinktai socialinei-pilietinei veiklai įgyvendinti, atlieka nusimatytas užduotis, reguliariai apgalvoja savo atliekamos socialinės-pilietinės veiklos prasmingumą ir pridėtinę vertę sau ir progimnazijos bendruomenei, visuomenei; jei reikalinga, mokinys keičia pirminį socialinės-pilietinės veiklos planą ir koreguoja nusimatytas užduotis. Pabaigęs nusimatytas socialinės-pilietinės veiklos užduotis, mokinys įsivertina savo patirtį ir fiksuoja socialinės-pilietinės veiklos įrodymus TAMO dienyne.

**7**. Mokslo metų pradžioje mokiniai supažindinami su reikalavimais atliekant socialinę-pilietinę veiklą, progimnazijos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka (2024-08-29 MT posėdžio protokolas Nr.5 ).

8. Klasės vadovas individualiai ar grupėje konsultuoja mokinius dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą. Klasės vadovas su kiekvienu mokiniu ne mažiau nei 2 kartus per mokslo metus organizuoja individualius ugdomuosius pokalbius apie jo patirtis atliekant socialines-pilietines veiklas. Pokalbių trukmė priklauso nuo mokinių įsitraukimo, motyvacijos ir kitų mokymosi poreikių. Tam tikrais atvejais, sutarus su progimnazijos mokinių savivaldos organizacija, mokiniai savo refleksiją apie atliktos socialinės-pilietinės veiklos rezultatus gali pateikti raštu, kai aprašoma, kaip mokiniams sekėsi pasiekti nusimatytų tikslų, ko mokiniai išmoko atlikdami socialinę-pilietinę veiklą, ką sužinojo naujo apie save ir savo artimiausią aplinką, projektuoti būsimą savo socialinę-pilietinę veiklą aukštesnėje klasėje.

9. Mokinių pareigos atliekant socialinę-pilietinę veiklą:

9.1. pateikti siūlymus dėl galimos socialinės-pilietinės veiklos pobūdžio ir turinio;

9.2. aptarti savo pasiūlytas veiklas ir užduotis su progimnazijoje paskirtu asmeniu bei atsižvelgti į teikiamus siūlymus;

9.3. atsakingai vykdyti suplanuotas užduotis;

9.4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt.;

9.5. kaupti savo socialinės-pilietinės veiklos įrodymus;

9.6. dalyvauti ugdomuosiuose pokalbiuose su progimnazijoje paskirtu asmeniu ir pateikti reikiamus įrodymus apie atliktas socialines-pilietines veiklas arba pateikti savo refleksiją ir įrodymus raštu;

9.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

10. Progimnazijos vadovas:

10.1. skiria už socialinės-pilietinės veiklos organizavimą atsakingą klasės vadovą;

10.2. sudaro sąlygas progimnazijoje paskirtam asmeniui organizuoti konsultacijas ir individualius ugdomuosius pokalbius; prireikus sudaro sąlygas mokiniams naudotis progimnazijos infrastruktūra atliekant socialines-pilietines veiklas.

11. Klasės vadovo, atsakingo už socialinės-pilietinės veiklos koordinavimą, pareigos:

11.1. paaiškinti socialinės-pilietinės veiklos prasmę, reikalavimus, progimnazijos prioritetus ir pateikti gerųjų socialinės-pilietinės veiklos atlikimo pavyzdžių;

11.2. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo; pateikti rekomendacinio pobūdžio socialinių- pilietinių veiklų sąrašą; padėti mokiniams pasirengti savo socialinės-pilietinės veiklos planus;

11.3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis; pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą, atsižvelgiant į mokinių amžių ir kontekstą; jei socialinė-pilietinė veikla atliekama už mokyklos ribų, palaikyti ryšį su organizacijų atstovais, domėtis, kaip sekasi mokiniams;

11.4. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

11.5. ugdymo laikotarpio pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinio patirtį ugdomųjų pokalbių metu arba gavus mokinio refleksiją raštu ir vertinti mokinio įvykdytas užduotis bei refleksiją. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025–2026 mokslo metų

pradinio, pagrindinio ugdymo pirmosios dalies ugdymo programų

progimnazijos ugdymo plano

4 priedas

**UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

**I SKYRIUS**

**BENDROSIOS NUOSTATOS**

1. Progimnazija, priimdama mokytis pagal pradinio ar pagrindinio ugdymo programą užsieniečius, turinčius teisę nuolat ar laikinai gyventi Lietuvos Respublikoje (toliau – užsieniečiai), Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje (toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2025–2026 mokslo metų pradinio, pagrindinio ugdymo programų bendraisiais ugdymo planais (toliau – Bendrieji ugdymo planai).

2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, mokykla užtikrina lietuvių kalbos mokymąsi:

2.1. bendrosios paskirties klasėse teikdama papildomas konsultacijas lietuvių kalbos mokymuisi laikinosiose grupėse;

2.2. ne ilgiau nei vienus metus išlyginamojoje klasėje.

**II SKYRIUS**

**UGDYMO ORGANIZAVIMAS BENDROSIOS PASKIRTIES KLASĖSE**

3. Mokiniui atvykus į progimnaziją, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymosi planas, kuriame numatoma:

3.1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;

3.2. bendrojo ugdymo dalykų mokymosi perspektyvos, galimas pamokų, skirtų tam tikrų dalykų mokymuisi, laikinas perskirstymas arba laikinas tam tikrų dalykų mokymosi sustabdymas tam, kad būtų skiriama daugiau laiko lietuvių kalbos mokymuisi;

3.3. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;

3.4. dalyvavimas neformaliojo vaikų švietimo veiklose.

4. Siekiant veiksmingo lietuvių kalbos mokymosi:

4.1. 1–4 klasių mokiniai mokomi lietuvių kalbos ir literatūros dalyko kartu su bendraklasiais taikant vadinamą „panardinimo“ metodiką ir pastoliavimo praktiką, padedančią mokiniui įveikti kliūtis mokymosi procese. Vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 1 priedo 2.1.4 papunkčiu, mokiniui skirtos papildomos lėšos naudojamos tikslinėms individualioms ar grupinėms konsultacijoms organizuoti;

4.2. 5–8 klasių mokiniams tikslinga lietuvių kalbos mokymą tam tikrą laikotarpį (ne ilgiau kaip vienus metus) organizuoti atskirai nuo klasės pagal Lietuvių kalbos pagal kalbos mokėjimo lygius (A1–B2) bendrąją programą, patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Lietuvių kalbai mokyti skiriama ne mažiau pamokų, nei numatyta lietuvių kalbos ir literatūros dalykui mokantis pagal Lietuvių kalbos ir literatūros bendrąjąprogramą. Taip pat organizuojamos papildomos individualios ar grupinės konsultacijos lietuvių kalbos gebėjimams įtvirtinti ir plėtoti.

6. Mokant užsieniečius, grįžusius ar atvykusius Lietuvos piliečius lietuvių kalbos bendrosios paskirties klasėse, taikoma komunikacinė kalbos mokymo prieiga.

7. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Būtina užtikrinti, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.

8. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis mokinio amžių atitinkančioje klasėje arba, identifikavus didesnius mokymosi skirtumus, mokiniui gali būti siūloma mokytis metais žemesnėje klasėje. Antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2025–2026 mokslo metų

pradinio, pagrindinio ugdymo pirmosios dalies ugdymo programų

progimnazijos ugdymo plano

5 priedas

**UGDYMO NE MOKYKLOS APLINKOJE ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Ugdymo ne mokyklos aplinkoje organizavimo aprašas (toliau – Aprašas) numato ugdymo ne mokyklos aplinkoje formas, trukmę ir reikalavimus mokinių saugumui bei turiningam ugdymo laiko panaudojimui užtikrinti.

2. Siekiant Pradinio, pagrindinio I dalies ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“, (toliau – Bendrosios programos) nustatytų tikslų, mokinių mokymosi procesas turi būti organizuojamas ne tik mokykloje, bet ir kitose aplinkose. Ugdymas ne mokyklos aplinkoje gali būti organizuojamas muziejuje, galerijoje, teatre, parke, gamtos mokslų, technologijų, inžinerijos, matematikos mokslų ir kūrybiškumo (angl. *Science, Technology, Engineering, Art (creative activities), Mathematics*)(toliau – STEAM) atviros prieigos centre ar kitose mokymuisi tinkamose aplinkose.

3. Ugdymas ne mokyklos aplinkoje organizuojamas, kai dalyko ar kelių dalykų bendrojoje programoje numatytiems tikslams pasiekti būtina užtikrinti sąlygas, kurios padėtų mokiniams geriau įsisavinti mokymosi turinį, įgyti praktinės patirties ir išbandyti įvarius mokymosi kontekstus. Siekiant užtikrinti ugdymo ne mokyklos aplinkoje veiksmingumą, mokiniams organizuojamos aktyvios ugdomosios ir pažintinės veiklos ir vertinama mokymosi pažanga.

**II SKYRIUS**

**UGDYMO NE MOKYKLOS APLINKOJE ORGANIZAVIMO FORMOS IR TRUKMĖ**

4. Ugdymo ne mokyklos aplinkoje organizavimo formos:

4.1. ne mokykloje organizuojama tiesiogiai su dalyko bendrosios programos įgyvendinimu susijusi ugdomoji veikla. Tokios veiklos gali būti vykdomos muziejuose, STEAM atviros prieigos centruose, parkuose, sporto aikštynuose, baseinuose ar kitose erdvėse;

4.2. papildoma pažintinė veikla ar išvyka, padedanti siekti bendrojoje programoje numatytų tikslų, organizuojama šiais būdais:

4.2.1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

4.2.2. turistinė stovykla – trumpalaikio vaikų poilsio organizavimo forma į rekreacinę teritoriją su įrengta stovyklaviete;

4.2.3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

4.2.4. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

4.2.5. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

4.2.6. varžybos – organizuotas vaikų (jų grupių) rungtyniavimas ugdymo tikslais;

4.2.7. kitos progimnazijos vykdomos pažintinės veiklos formos.

5. Ugdomosios ir pažintinės veiklos, organizuojamos ne mokyklos aplinkoje, trukmė gali būti:

5.1. trumpalaikė (nuo vienos iki kelių valandų);

5.2. visos dienos (trukmė ilgesnė nei per dieną nustatytas pamokų laikas);

5.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).

6. Ugdomosios ir pažintinės veiklos ne mokyklos aplinkoje gali būti organizuojamos:

6.1. artimoje aplinkoje, netoli progimnazijos esančiose organizacijose, viešose erdvėse ir kituose objektuose;

6.2. kitame mieste ar kitoje savivaldybėje (šalies viduje);

6.3. kitoje šalyje.

**III SKYRIUS**

**UGDYMO NE MOKYKLOS APLINKOJE PLANAVIMAS IR ORGANIZAVIMAS**

7. Ugdymo ne mokyklos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne mokyklos aplinkoje ir tam reikalingi resursai derinami su progimnazijos vadovu ar jo įgaliotu asmeniu. Planuojant organizuoti ugdymą ne mokyklos aplinkoje rekomenduojama atsižvelgti į šiuos veiksnius:

7.1. tikslingumo. Numatyti, kaip suplanuotos veiklos padės siekti dalyko bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;

7.2. mokinių saugumo. Numatyti priemones mokinių saugumui esant ne mokyklos aplinkoje užtikrinti;

7.3. įtraukumo. Siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;

7.4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar mokykla gali juos skirti;

7.5. rizikų tikimybės. Apsvarstyti galimas rizikas ir numatyti jų įveikos būdus.

8. Siekiant, kad ugdymas ne mokyklos aplinkoje sukurtų prielaidas mokiniams patirti gilesnę mokymosi patirtį, rekomenduojama:

8.1. numatyti konkrečius uždavinius, kuriems pasiekti ugdymo procese reikalingos kitokios aplinkos;

8.2. įtraukti mokinius į pasiruošimo procesą ir padėti mokiniams suprasti planuojamos ne mokyklos aplinkoje veiklos kontekstą;

8.3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;

8.4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;

8.5. į ugdymo procesą pagal galimybes įtraukti interaktyvias mokymosi priemones;

8.6. ugdymo veiklas organizuoti pagal iš anksto sudarytą planą.

**IV SKYRIUS**

**SAUGUMO REIKALAVIMAI IR ATSAKOMYBĖS**

9. Organizuojant ugdymą ne mokyklos aplinkose ir siekiant užtikrinti besimokančiųjų saugumą, yra skiriami atsakingi ir lydintys asmenys. Lydintys asmenys gali būti progimnazijos pedagoginiai darbuotojai, mokinių tėvai ar praktiką atliekantys studentai (tačiau lydintys asmenys negali būti pagal bendrojo ugdymo programą besimokantys mokiniai), kurių funkcijas apibrėžia progimnazijos vadovas. Planuojant trumpalaikes ir visos dienos ugdomąsias ar pažintines veiklas šalies viduje, lydinčių asmenų skaičius skiriamas laikantis toliau nurodytų rekomendacijų. Jei ugdomosiose veiklose dalyvauja daugiau mokinių, proporcingai didinamas lydinčių asmenų skaičius. Jeigu dalyvauja:

9.1. mažiau nei 24 mokiniai, besimokantys pagal pradinio ugdymo programą, skiriamas atsakingas asmuo ir vienas lydintis asmuo;

9.2. mažiau nei 30 mokinių, kurie mokosi pagal pagrindinio ugdymo pirmosios dalies programą, skiriamas atsakingas asmuo ir vienas lydintis asmuo;

10. Planuojant ilgesnės nei vienos dienos ugdomąsias ir pažintines veiklas šalies viduje ir užsienyje:

10.1. mokiniams iki 16 metų skiriamas vienas atsakingas asmuo ir du lydintys asmenys. Jei vyksta daugiau mokinių, nei nurodyta Aprašo 9.1 ir 9.2 papunkčiuose, proporcingai didinamas šiuose papunkčiuose nurodytas lydinčių asmenų skaičius;

10.2. vyresniems nei 16 metų mokiniams skiriamas vienas atsakingas asmuo ir vienas lydintis asmuo. Jei vyksta daugiau mokinių, nei nurodyta Aprašo 9.3 papunktyje, proporcingai didinamas šiame papunktyje nurodytas lydinčių asmenų skaičius.

11. Planuojant trumpalaikes ugdomąsias veiklas artimojoje aplinkoje, mokiniams iki 16 metų progimnazijos vadovas, įvertinęs aplinkybes, gali skirti tik atsakingą asmenį be lydinčio asmens, jei dalyvaujančių mokinių skaičius neviršija 24 pradiniame ir 30 pagrindiniame ugdyme.

12. 1–2 klasių mokiniams organizuojamos ne ilgesnės nei vienos ugdymo dienos trukmės išvykos.

13. Siekiant užtikrinti mokinių saugumą organizuojant ugdymą ne mokyklos aplinkoje, nustatoma, kad:

13.1. progimnazijos vadovas ar jo įgaliotos asmuo:

13.1.1. skiria ir tvirtina asmenį, atsakingą už ugdymo ne mokyklos aplinkoje organizavimą;

13.1.2. vertina galimas rizikas ir kitus veiksnius, teikia pritarimą / neteikia pritarimo planuojamai veiklai;

13.1.3. skiria ir tvirtina lydinčiuosius asmenis;

13.2. atsakingas asmuo:

13.2.1. parengia ugdomųjų ar pažintinių veiklų programą / planą ir numato parengiamuosius darbus;

13.2.2. numato galimas rizikas ir pasirengimą joms valdyti; jei planuojama vykti į užsienio šalį, susipažįsta su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį;

12.2.3. priima vadybinius sprendimus, reikalingus ugdymui ne mokyklos aplinkoje įgyvendinti;

13.2.4. pristato suplanuotų veiklų planą mokiniams ir jų tėvams (globėjams, rūpintojams);

13.2.5. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi;

13.2.6. pats dalyvauja išvykoje ir užtikrina numatytų veiklų įgyvendinimą;

13.2.7. užtikrina, kad vykdant suplanuotas veiklas būtų laikomasi progimnazijoje nustatytų procedūrų;

13.2.8. jei planuojama vykti į užsienio šalį, pateikia detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;

13.2.9. kai planuojama vykti į užsienio šalį, susipažįsta su būtina mokinių saugumui užtikrinti informacija;

13.2.10. jei reikalinga, organizuoja vizos gavimo procedūras;

13.2.11. atsakingam asmeniui netaikomas reikalavimas turėti gido profesinę kvalifikaciją;

13.3. nepilnamečių mokinių tėvai (globėjai, rūpintojai) atsakingi už:

13.3.1. raštiško sutikimo dėl vaiko dalyvavimo planuojamose veiklose pateikimą atsakingam asmeniui. Sutikimas pateikiamas laisva forma arba el. dienyne; mokinio tėvai (globėjai, rūpintojai) turi teisę nepritarti, kad vaikas dalyvautų veikloje, organizuojamoje ne mokyklos aplinkoje. Mokiniams, nedalyvaujantiems organizuojamoje veikloje, vyksta ugdymo procesas mokyklos nustatyta ugdymo organizavimo forma;

13.3.2. su veiklų įgyvendinimu susijusių išlaidų apmokėjimą;

13.3.3. būtinos informacijos apie vaiko sveikatą perdavimą lydintiems asmenims;

13.4. mokiniai atsakingi:

13.4.1. už dalyvavimą organizuojamoje veikloje. Atsisakyti dalyvauti gali tik dėl pagrįstų priežasčių;

13.4.2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt.

**V SKYRIUS**

**BAIGIAMOSIOS NUOSTATOS**

14. Ugdymui ne mokyklos aplinkoje organizuoti naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro 2007 m. spalio 2 d. įsakymu Nr. ISAK-1934 „Dėl Mokinių pažintinei veiklai skirtų lėšų naudojimo metodinių rekomendacijų patvirtinimo“.

15. Mokinio mokymosi laikas dalyvaujant ugdomojoje ar pažintinėje veikloje, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

16. Ugdymas ne mokyklos aplinkoje progimnazijos vadovo įsakymu gali būti organizuojamas laisvomis nuo ugdymo dienomis ar pasibaigus dienos ugdymo procesui ir yra įskaitomas į ugdymui skirtą laiką.

\_\_\_\_\_\_\_\_\_\_\_\_\_\_\_\_\_\_